Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 มี.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 1.82 จุด (0.17%) ปิดภาคเช้าที่ 1,047.90 จุด ด้วยมูลค่าการซื้อขาย 35,197.15 ล้านบาท
Most Positive Impact: PTT (+1.33 จุด), BDMS (+1.03 จุด), SCC (+0.78 จุด)
Most Negative Impact: MTC (-0.59 จุด), MINT (-0.56 จุด), BBL (-0.49 จุด)
ตลาดหุ้นไทยยังคงมีความผันผวน เนื่องจากความกังวลต่อมาตรการควบคุมการแพร่ระบาดซึ่งจะกระทบต่อการติบโตของเศรษฐกิจโลก รวมถึงยอดผู้ติดเชื้อในประเทศที่ยังอยู่ในช่วงเร่งตัวทั้งนี้กรอบการแกว่งตัวแคบลงกว่าช่วง 2-3 วันก่อนหน้า
สหรัฐฯเริ่มทดลองใช้วัคซีนรักษาโรค COVID-19 กับมนุษย์ แต่คาดว่าจะต้องใช้เวลาประมาณ 10-12 เดือน เพื่อประเมินประสิทธิภาพ และผลข้างเคียงต่างๆก่อนจะนำมาใช้จริง
ยอดผู้ติดเชื้อโควิด-19 ในไทยมีผู้ป่วยยืนยันรายใหม่ เพิ่ม 30 ราย รวมผู้ป่วยสะสม 177 ราย รักษาหายเพิ่ม 3 คน รวมเป็น 41 คน เสียชีวิต 1 คน
ตลท. อยู่ระหว่างเปิดรับฟังความเห็นของสมาชิกบริษัทหลักทรัพย์ในการปรับเกณฑ์เซอร์กิตเบรกเกอร์จากเดิมที่กำหนดไว้ที่ -10%, -20% มาเป็น -8% และ -15% และปรับเกณฑ์ ceilingfloor เป็น +/-15% จากเดิม +/-30% เพื่อลดความผันผวนของตลาด
แนวโน้มตลาดบ่าย
คาดตลาดยังคงมีความผันผวนประเมินกรอบการเคลื่อนไหวที่ 1,000-1,100 จุด ภาพรวมตลาดยังคงเผชิญความกังวลการระบาดของเชื้อไวรัสในประเทศที่เร่งตัวขึ้น
กลยุทธ์การลงทุนเราแนะนำนักลงทุนติดตามการแพร่ระบาด และมาตรการการควบคุมการระบาดในช่วง 1-2 สัปดาห์ข้างหน้าเพื่อประเมินผลอีกครั้ง หุ้นแนะนำให้เน้นเป็นหุ้นพื้นฐานแข็งแกร่ง มีเงินปันผลระดับ 4% ขึ้นไป
ประเด็นเศรษฐกิจสำคัญ วันอังคาร ติดตามดัชนี ZEW economic sentiment ของเยอรมัน เดือนมี.ค. คาด -29 จุด จากเดือนก่อนที่ +8.5 จุด ดัชนียอดค้าปลีกของสหรัฐฯเดือน ก.พ. คาด +0.2% MoM และดัชนีผลผลิตภาคอุตสาหกรรมของสหรัฐฯเดือน ก.พ. คาด +0.4% MoM วันพุธ ติดตามตัวเลขการส่งออกของญี่ปุ่นเดือน ก.พ. คาด -4.3% YoY ดัชนีราคาผู้บริโภคยุโรปเดือน ก.พ. คาด +1.2% YoY ปริมาณน้ำมันดิบคงคลังของสหรัฐฯ และการประชุมเฟด คาดลดดอกเบี้ยอย่างน้อย 50bps. วันพฤหัสฯ ติดตามการประชุมธนาคารกลางญี่ปุ่น วันศุกร์ ติดตามการประชุมธนาคารกลางจีน คาดลดอัตราดอกเบี้ย LPR จากระดับปัจจุบันที่ 4.75% และตัวเลขยอดขายบ้านเก่าของสหรัฐฯ เดือน ก.พ. คาด +0.8% MoM
หุ้นแนะนำ INTUCH CPALL